नेशनल डेस्क/ नई दिल्ली: राजस्थान में असेंबली इलेक्शन से पहले बीजेपी को तगड़ा झटका लगा है, दौसा से सांसद हरीश मीणा बीजेपी से इस्तीफा देकर कांग्रेस में शामिल हो गए हैं। मीणा ने राजस्थान कांग्रेस प्रदेश अध्यक्ष सचिन पायलट और महासचिव अशोक गहलोत की मौजूदगी में कांग्रेस ज्वाइन की। इस मौके पर अशोक गहलोत ने कहा- 'हरीश मीणा के कांग्रेस में आने से पार्टी को मजबूती मिलेगी।' वहीं उन्होंने पार्टी में किसी भी तरह की फूट से इनकार करते हुए कहा कि वो और सचिन पायलट दोनों विधानसभा इलेक्शन लड़ेंगे।हरीश मीणा बोले- मेरी घर वापसी हुईमीडिया से बात करते हुए हरीश मीणा ने कहा कि मेरी तो 'कांग्रेस में घर वापसी हुई है, पहले पार्टी से नाराज होकर कांग्रेस छोड़ी थी, अब नाराजगी दूर हो गई तो मैंने बिना किसी शर्त के कांग्रेस ज्वाइन कर ली।' पूर्व डीजीपी हरीश मीणा साल 2014 में भारतीय जनता पार्टी में शामिल हुए थे। हरीश मीणा साल 2009 से 2013 तक राजस्थान पुलिस के प्रमुख रहे हैं। उनके भाई नमो नारायण मीणा पहले से ही कांग्रेस के साथ हैं।BJP MP from Rajasthan's Dausa Harish Meena has joined the Congress Party..